**Барање бр.14-2757/1:** Која институција треба да го плати придонесот за пензиско и инвалидско осигурување, согласно член 98 г, д, ќ, е, ж од Законот за дополнување на Законот за вработување и осигурување во случај на невработеност (Сл. Весник на РМ, бр. 56 од 07.04.2015 година. Имено, овој член е во колизија со членот 106 од Законот за пензиското и инвалидското осигурување (Сл. Весник на РМ, бр. 98/12....245/18), со кој во стаж на осигурување се смета времето поминато во задолжителното осигурување под услов да е платен придонесот за пензиското и инвалидското осигурување. ( Дали придонесот го плаќа Министерството за финансии или Владата на РСМ?)

**Одговор:**

Законот за вработувањето и осигурување во случај на невработеност (Службен весник на РМ, бр.37/97, 25/2000, 101/2000, 50/2001, 25/2003, 37/2004, 4/2005, 50/2006, 29/2007, 102/2008, 161/2008, 50/2010, 88/2010, 51/11, 11/12, 80/12, 114/12, 39/14, 44/14, 113/14, 56/15, 129/15, 147/15, 154/15, 27/16, 119/16, 21/18, 113/18, 124/19) во членовите 98-г, 98-д, 98-ќ, 98-е и 98-ж предвидува ослободување од плаќање на придонеси од задолжителното социјално осигурување, за работодавачите кои ќе вработат лица со посебни категории и одредени возрасни групи. Ослободувањето од партиципација е предвидено по исполнување на определени критериуми од страна на работодавачот.

Наведениот закон не содржи одредби кои дефинираат чија е обврската за плаќање на овие придонеси.